આ ઘટનામાં એવો પણ આક્ષેપ થઈ રહ્યો છે કે આ ઓટોચાલક સાથે રિક્ષામાં રહેલા તેના અન્ય સાથીઓની પણ મારપીટ કરવામાં આવી હતી. નવાઈની વાત એ છે કે આ ઘટનામાં પોલીસે પાંચેય પીડિત સામે ગૌરક્ષા અધિનિયમ હેઠળ કેસ દાખલ કરવામાં આવ્યો છે. ત્યારે આ કેસના આધારે પોલીસ હાલ ઓટોમાં ગૌમાંસ ભરેલું હતું કે કેમ તે અંગે તપાસ કરી રહી છે. તેમજ આ અંગે પીડિતો દ્વારા ફરિયાદ દાખલ કરાવવામાં આવે છે કે નહિ ? તેની પોલીસ રાહ જોઈ રહી છે. આ ઘટના ફરિદાબાદના બાજડી ગામની છે. જેમાં કથિત ગૌરક્ષકોએ ઓટોચાલક અને તેના સાથીઓની બીફ લઈ જવાની શંકાએ મારપીટ કરી હતી. આ દરમિયાન ઓટોચાલકને બચાવવા આવેલા અન્ય ત્રણની પણ મારપીટ કરવામાં આવી હતી. આ કેસમાં પીડિતનું કહેવું માનીએ તો તેનો એક સાથી માંસની દુકાન ધરાવે છે. અને તે તેની રિક્ષામાં માંસ લઈને જઈ રહ્યો હતો. ત્યારે કથિત ગૌરક્ષકોએ તેને રોકી તે બીફ લઈ જતો હોવાની શંકાએ તેની મારપીટ કરી હતી.